als_Latn dik_Latn sag_Latn
Berisha dëshmon për rastin Doshi, akuzon Ramën, Metën e Tahirin
Ish-kryeministri i Shqipërisë, Sali Berisha është paraqitur sot në zyrat e Prokurorisë së Krimeve të Rënda në Tiranë për të dhënë dëshminë e tij në lidhjen me çështjen “Doshi”, pas thirrjes që i bërë ky institucion.
Berisha është paraqitur rreth orës 09:00 pas kërkesës që bëri Prokuroria për të dhënë dëshminë në lidhje me këtë çështje dhe ka qëndruar brenda zyrave të këtij institucioni për rreth 1 orë. Në përfundim të dëshmisë Berisha ka dhënë një prononcim për mediat, të cilat kanë treguar një interes të lartë për këtë çështje. Ai ka deklaruar se e ka pritur ftesën e prokurorisë me kënaqësi që mund të kontribuojë sapo pak në zbardhjen e kësaj çështjeje.
“Natyrisht ato që thashë në prokurori përbëjnë sekret deri në momentet që prokuroria t’i nxjerr nga klasifikimi. Nuk është aspak sekret fakti që këtë skenar ogurzi kreu u Qeverisë, i Parlamentit , ministri Brendshëm e mbajtën për 6 muaj njëlloj si në shtetin e mafias, jashtë ligjit si një çështje midis tyre dhe nuk e dorëzoi para ligjit. Gjatë kësaj periudhe tentuan të eliminojnë dëshmitarët kryesorë, në këtë skenar të turpshëm që e përdorin regjimet diktatoriale. Ilir Meta dhe Edi Rama nuk gjetën akuzë pa nxjerrë për opozitën, ndërsa ministri i Brendshëm Tahiri përfundoi në një avokat të Durim Bamit”- ka deklaruar Berisha.
Ai ndër të tjera ka theksuar se bllokimi i kësaj çështje për 6 muaj është bërë për qëllime politike. Berisha gjithashtu ka bërë thirrje për protestë në 12 mars, për të mbështetur drejtësinë.
Ndërkohë po sot pritet të jetë i pranishëm në këtë institucion edhe Deputeti i Partisë Demokratike, Mhill Fufi, i cili në deklaratat e deputetit Tom Doshi, dyshohet se ishte objekt i një atentati së bashku me të. Gjithashtu pritet të dëshmojë përsëri sot edhe deputeti Tom Doshi, i cili ditë më parë deklaroi se ndaj tij është porositur një vrasje nga kreu i Kuvendit Ilir Meta.
Kujtojmë se më datë 6 mars lidhur me këtë çështje në Prokurorinë e Krimeve të Rënda kanë dhënë deklarimet e tyre Kryetari i Kuvendit Ilir Meta, Kryeministri i Shqipërisë Edi Rama dhe Ministri i Brendshëm i Shqipërisë, Saimir Tahiri, si dhe deputeti Mark Frroku. Ndërsa seanca e fundit Parlamentare u karakterizua nga debate të ashpra midis pozitës dhe opozitës. (INA)
Krasniqi pëson nga Braehmer, Xhila kampion në versionin GBU WorldPas raundit të nëntë ekipi i Krasniqit dorëzoi meçin....
- Kongresi i Lëvizjes për Reforma në PDSH, Sela zgjidhet kryetar (VIDEO)
- Dokumenti që dëshmon komisionin për stemën me Musa Xhaferin dhe Abdilaqim Ademin
- “Në shtrat me armikun”, vajza nga Shqipëria martohen me serbë në Kosovë
- Ligj për gjuhën shqipe
- Çfarë Qeverie i nevojitet Maqedonisë për dalje nga kriza
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn